In nomine sanctæ et individuæ Trinitatis. Notum sit omnibus fidelibus christianis quod ego Holdouvinus de Villamauri concessi et laudavi ecclesie Vallislucentis, jure habendum et in perpetuo possidendum, quicquid tenebat de hereditate mea, de jure meo et de elemosina patris mei, excepta calceia de Flasceio; que, quamdiu voluero, integra permanebit; et, quando voluero, dissolvam eam. Hujus concessionis testes fuerunt: Drogo Strabo, de Villamauri; Girardus de Averleio; Galterus Trecasinus; Durannus, coquus; Milo de Chanleiolo; Garnerius, filius Vitalis de Chanleiolo; Petrus Strabo; Johannes, incisor. Factum est hoc apud Villammaurum, VIIIº kalendas decembris, anno ab Incarnatione Domini Mº Cº Lº IIº; Eugenio Romæ, Hugone Senonis, Henrico Trecis presulantibus; Lodowico Francorum rege regnante. Et ut hoc ratum et inconcussum omni tempore habeatur, precibus meis sigillo domini Hugonis Senonensis archiepiscopi signatur, et Henrici Trecensis episcopi.